***Дејзи Џонс енд Д сикс*** е роман од жанрот историска фикција на американската авторка Тејлор Џенкинс Рејд, првично објавен на 5 март 2019 година од Балантајн Букс. Во овој роман се раскажува приказната за бенд од 1970-тите каде секој од членовите дава индивидуално интервју до моментот на нивното нивното последно шоу и последователно распаѓање како бенд. Делумно е инспириран од Флитвуд Мек и снимањето на нивниот албум *Гласини* од 1977 година.

Структура на романот
--------------------

*Дејзи Џонс енд Д сикс* е напишана во формат на усна историја, а водечката сила на романот се интервјуа со членовите на бендот. Дополнително,содежи релевантна е-пошта, текстови на песни и транскрипти. Секој дел е поделен според години кои содржат критични настани за успехот на бендот и конечно до нивното распаѓање.

Заплет
------

Романот започнува со репортер, непознат за читателот, кој собрал видео интервјуа од бендот, како и снимки кои семејството и пријателите ги направиле низ годините, транскрипти од интервјуа, текстови од книги напишани за бендот и други релевантни извори, со цел да открие како еден бенд успешен како Дејзи Џонс енд Д сикс се распаднал.

Позадина
--------

Овој роман бил делумно инспириран од Флитвуд Мек и романсата помеѓу Стиви Никс и Линдзи Бакингем. Рејд бсе инспирирала откако гледала изведба на Флитвуд Мек од 1997 година на MTV. Сметала дека се уште се заедно откако видела како се гледаат.

> „[Ми] изгледаше толку многу како двајца заљубени луѓе. А сепак, никогаш нема вистински да дознаеме што било меѓу нив. Сакав да напишам приказна за тоа, за тоа како границите помеѓу реалниот живот и перформансот може да се заматат, за тоа како пеењето за старите рани може да ги одржува тие рани свежи".
> 
>

Изданија
--------

Романот *Дејзи Џонс енд Д сикс* бил издаден во тврд повез на 5 март 2019 година, од Балантајн Букс. До 2023 година, тој бил достапен во мек повез,како аудиокнига, Киндл (електронско издание), и како ТВ-врзано издание. *Дејзи Џонс енд Д сикс* е исто така преведена на шпански, португалски, германски, француски, полски, дански, италијански, турски, холандски, бугарски, литвански, чешки, шведски, фински, романски, српски, хрватски, хебрејски, руски, унгарски, словачки, грчки, словенечки, естонски, норвешки и латвиски.

На македонски бил издаден во 2020 година од издавачката куќа Арс Ламина.

Прием
-----

Книгата добила позитивни критики. *„Њујорк тајмс"* ја нарече „најсофистицираниот и најамбициозен роман на Рејд".

Телевизиска адаптација
----------------------

На 25 јули 2019 година, било објавено дека студиото Амазон нарачало минисерија базирана на романот. Серијата ја напишал Скот Нојстадер и Мајкл Х. Вебер, а била продуцирана со Рис Витерспун и самата Рејд заедно со студиото Амазон. Серијата се снимала од септември 2021 до мај 2022 година, а премиерно била прикажана на Amazon Prime Video на 3 март 2023 година.

Најголемата промена е што шоуто се ослободи од еден од членовите на бендот - така што Д сикс (шестмината) беа претставени како петте членови на бендот и Камила. Нојстадер рекол дека причина за ова е сите ликови да се обработат и споредните ликови да имаат поголема приказна. Поради ова, приказната на Симон - која игра прилично мала улога во книгата - добива повеќе детали. Во книгата се споменува дека се омажила па се развела, а во шоуто таа има партнерка во поголемиот дел. Дополнително, во шоуто гледаме повеќе од животот на Камила кој не е фокусиран на Били. Друга голема промена е романсата помеѓу Били и Дејзи. Додека во книгата, нивната врска е очигледна но не ја преминува платонската граница, во серијата тие споделуваат два бакнежи.

1. ↑  Khatib, Joumana (2019-02-28). „12 New Books to Watch for in March". *The New York Times*. Архивирано од изворникот на March 1, 2019. Посетено на 2023-04-27.
2. ↑  Gray-Smith, Diane (July 2, 2020). „Daisy Jones and the Six wins the 2020 Goldsboro Books Glass Bell Award". *FMcM*. Посетено на 2023-05-02.
3. 1 2  Reid, Taylor Jenkins (2019). *Daisy Jones & the Six: A Novel* (1st. изд.). New York. ISBN 978-1-5247-9862-8. OCLC 1040232894.
4. ↑  „Daisy Jones & The Six: Recap and Summary". *The Bibliofile*. 2020-09-29. Посетено на 2023-05-04.
5. 1 2  Darby, Margaret (2023-03-06). „How Stevie Nicks and Lindsey Buckingham of Fleetwood Mac inspired the Amazon miniseries 'Daisy Jones & the Six'". *Deseret News*. Посетено на 2023-05-15.
6. ↑  Henderson, Eleanor (2019-03-04). „A Rock Band Novel — and a Snapshot of the Bell-Bottomed 1970s". *The New York Times*. Архивирано од изворникот на March 4, 2019. Посетено на 2023-05-12.
7. 1 2  Празен навод (help)
8. ↑  Mboho, Edidiong (2022-05-07). „'Daisy Jones & the Six' Adaptation Wraps Filming in New Orleans, Confirms Stars Riley Keough and Josh Whitehouse". *Collider*. Посетено на 2023-05-04.
9. ↑  Празен навод (help)
10. 1 2  Празен навод (help)